title: Sklep št. 2317/2003/ES evropskega parlamenta in Sveta z dne 5. decembra 2003 o programu za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2004 do 2008)

text:
Pomembno pravno obvestilo

|

32003D2317

Uradni list L 345 , 31/12/2003 str. 0001 - 0008

		Sklep št. 2317/2003/ES Evropskega parlamenta in Svetaz dne 5. decembra 2003o programu za izboljšanje kakovosti visokošolskega izobraževanja in spodbujanje medkulturnega razumevanja s sodelovanjem s tretjimi državami (Erasmus Mundus) (2004 do 2008)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 149 Pogodbe,ob upoštevanju predloga Komisije [1],ob upoštevanju mnenja evropskega Ekonomsko-socialnega odbora [2],ob upoštevanju mnenja Odbora regij [3],v skladu s postopkom, določenim v členu 251 Pogodbe [4],ob upoštevanju naslednjega:(1) Evropska skupnost naj prispeva k razvoju kakovosti izobraževanja, med drugim s sodelovanjem s tretjimi državami.(2) V sklepih Evropskega sveta v Lizboni (23. in 24. marca 2000) je bilo poudarjeno, da lahko Evropa izpolni izzive globalizacije samo, če bodo države članice prilagodile svoje sisteme izobraževanja in poklicnega usposabljanja zahtevam družbe znanja.(3) Evropski svet je v Stockholmu (23. in 24. marca 2001) navedel, da je treba delo za spremljanje izvajanja ciljev sistema izobraževanja in usposabljanja ocenjevati s svetovne perspektive. Evropski svet je v Barceloni (15. in 16. marca 2002) potrdil, da je odpiranje v širši svet ena od treh osnovnih načel delovnega programa o sistemih izobraževanja in usposabljanja za leto 2010.(4) Evropski ministri za izobraževanje, ki so se sestali v Bologni (19. junija 1999), so v svoji skupni izjavi navedli, da je treba zagotoviti, da evropski sistem visokošolskega izobraževanja postane na svetovni ravni prav tako privlačen, kot so glavni kulturni in znanstveni dosežki Evrope.(5) Evropski ministri, pristojni za visokošolsko izobraževanje, ki so se sestali v Pragi (19. maja 2001), so med drugim še poudarili, kako pomembno je povečati privlačnost evropskega visokošolskega izobraževanja za študente iz Evrope in drugih delov sveta.(6) Komisija je v svojem sporočilu o okrepitvi sodelovanja s tretjimi državami na področju visokošolskega izobraževanja trdila, da je potrebna večja internacionalizacija visokošolskega izobraževanja, da bi se lahko odzvali na izzive procesa globalizacije, opredelila skupne cilje za strategijo sodelovanja s tretjimi državami na tem področju in predlagala konkretne ukrepe za doseganje teh ciljev.(7) V Resoluciji Sveta z dne 14. februarja 2002 o spodbujanju jezikovne raznolikosti in učenju jezikov v okviru izvajanja ciljev Evropskega leta jezikov 2001 [5] je poudarjena potreba, da Evropska unija v svojih odnosih s tretjimi državami upošteva načelo jezikovne raznolikosti.(8) Akademske ustanove v Evropski uniji želijo povečati delež mednarodno mobilnih študentov. Priznava se velik potencial, ki ga predstavljajo združene individualne moči evropskih ustanov visokošolskega izobraževanja, njihova raznolikost izobraževanja in njihove bogate izkušnje pri povezovanju v omrežja in sodelovanju s tretjimi državami, kar jim omogoča, da ponujajo zelo kakovostne študijske programe, ki so edinstveni v Evropi, in da delijo koristi mednarodne mobilnosti v širšem smislu v Skupnosti in s partnerskimi državami.(9) Evropske visokošolske ustanove morajo ostati na razvojnem vrhu. V ta namen naj spodbujajo sodelovanje z ustanovami iz tretjih držav, ki so dosegle raven razvoja, primerljivo z ravnijo visokošolskih ustanov v Skupnosti. Visokošolsko izobraževanje se mora razumeti kot celota, katere sestavni del tvori višje poklicno usposabljanje, pri čemer se upoštevajo posebne smeri, kot so programi usposabljanja za inženirje ali višje tehnike.(10) Cilj tega programa je prispevati k izboljšanju kakovosti visokošolskega izobraževanja v Evropi in hkrati imeti vpliv na razpoznavnost in zaznavanje Evropske unije v svetu, poleg tega pa prispevati k oblikovanju kapitala dobre volje med tistimi, ki v programu sodelujejo.(11) Ta program predvideva oblikovanje "podiplomskega študijskega programa Erasmus Mundus", ki bo študentom omogočil, da potujejo po Evropi in obiskujejo več različnih univerz. To novo evropsko dimenzijo visokošolskega izobraževanja je treba upoštevati pri pregledu obstoječih programov, kot je Socrates (Erasmus), da bi lahko sprejeli ustrezne ukrepe za spodbujanje dostopa do tega programa za evropske študente.(12) Akcije Skupnosti je treba upravljati na transparenten, uporabniku prijazen, odprt in razumljiv način.(13) Pri spodbujanju mednarodne mobilnosti naj se Skupnost zaveda pojava, ki je splošno znan kot "brain drain" (beg možganov).(14) Treba je okrepiti prizadevanja Skupnosti za spodbujanje dialoga in razumevanja med kulturami na svetovni ravni, ob upoštevanju socialne razsežnosti visokošolskega izobraževanja kakor tudi idealov demokracije in spoštovanja človekovih pravic, vključno z enakostjo med spoloma, zlasti zato, ker mobilnost pospešuje odkrivanje novih kulturnih in socialnih okolij ter olajša njihovo razumevanje, s tem pa zagotoviti, da nobena skupina državljanov ali pripadnikov tretjih držav ni izločena ali v slabšem položaju, kakor je navedeno v členu 21(1) Listine o temeljnih pravicah Evropske unije.(15) Zaradi okrepitve dodane vrednosti akcij Skupnosti je treba zagotoviti skladnost in dopolnjevanje med akcijami, ki se izvajajo v okviru tega sklepa, in drugimi ustreznimi politikami, instrumenti in akcijami Skupnosti, zlasti s šestim okvirnim programom za raziskave, določenim v Sklepu št. 1513/2002/ES [6], in programi zunanjega sodelovanja v sektorju visokošolskega izobraževanja.(16) Sporazum o Evropskem gospodarskem prostoru (Sporazum EGP) predvideva večje sodelovanje med Evropsko skupnostjo in njenimi državami članicami na eni strani ter državami Evropskega združenja za svobodno trgovino, ki sodelujejo v Evropskem gospodarskem prostoru (države EGP-EFTA), na drugi strani na področju izobraževanja, usposabljanja in mladine; pogoje in podrobna pravila za udeležbo zgoraj navedenih držav v tem programu je treba določiti v skladu z ustreznimi določbami Sporazuma EGP.(17) Pogoje in podrobna pravila za udeležbo pridruženih srednje- in vzhodnoevropskih držav (države SVE) v tem programu je treba določiti v skladu z določbami iz evropskih sporazumov, njihovih dodatnih protokolov in sklepov posameznih Pridruženih svetov. Za Ciper je treba udeležbo financirati z dodatnimi proračunskimi sredstvi v skladu s postopki, o katerih se je treba dogovoriti z navedeno državo. Za Malto in Turčijo je treba udeležbo financirati z dodatnimi proračunskimi sredstvi v skladu z določbami Pogodbe.(18) Komisija naj v sodelovanju z državami članicami poskrbi, da se ta program redno spremlja in evalvira, da bi omogočili prilagoditve, zlasti glede prednostnih nalog za izvajanje ukrepov; evalvacija naj vključuje zunanjo in neodvisno evalvacijo.(19) Ker države članice ne morejo v zadostni meri doseči ciljev predlaganih akcij v zvezi s prispevkom evropskega sodelovanja h kakovostnemu izobraževanju, med drugim zaradi potrebe po večstranskih partnerstvih ter večstranski mobilnosti in izmenjavah informacij med Skupnostjo in tretjimi državami, in ker se ti cilji lahko zato lažje dosežejo na ravni Skupnosti zaradi nadnacionalne razsežnosti akcij in ukrepov Skupnosti, lahko Skupnost sprejme ukrepe v skladu z načelom subsidiarnosti, kakor je določeno v členu 5 Pogodbe. V skladu z načelom sorazmernosti, kakor je določeno v navedenem členu, ta sklep ne presega tistega, kar je potrebno za dosego navedenih ciljev.(20) Ta sklep določa finančni okvir za celotno trajanje programa, ki za organ za izvajanje proračuna med letnim proračunskim postopkom pomeni glavno referenco v smislu točke 33 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [7].(21) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [8] –SKLENILA:Člen 1Vzpostavitev programa1. Ta sklep vzpostavlja program – "Erasmus Mundus" (v nadaljnjem besedilu "program") – za povečanje kakovosti visokošolskega izobraževanja v Evropski uniji in spodbujanje medkulturnega razumevanja s sodelovanjem s tretjimi državami.2. Program se izvaja v obdobju, ki se začne 1. januarja 2004 in konča 31. decembra 2008.3. Program podpira in dopolnjuje akcije, ki so jih sprejele države članice in so bili sprejeti v teh državah, pri čemer se popolnoma upoštevajo njihova odgovornost za vsebino izobraževanja in organizacijo sistemov izobraževanja in usposabljanja, ter njihova kulturna in jezikovna raznolikost.Člen 2OpredelitveV tem sklepu:1. "visokošolska ustanova" pomeni ustanovo, ki v skladu z nacionalno zakonodajo ali prakso ponuja kvalifikacije ali diplome na visokošolski ravni, ne glede na to, kako se posamezna ustanova imenuje;2. "podiplomski študent iz tretje države" pomeni državljana tretje države, razen držav EGP-EFTA in držav kandidatk za pristop k Evropski uniji, ki je že pridobil prvo visokošolsko diplomo in ni rezident ene od držav članic ali sodelujočih držav, kakor je določeno v členu 11, ter svoje glavne dejavnosti (študija, dela itd.) v zadnjih petih letih ni opravljal več kakor 12 mesecev v eni od držav članic ali sodelujočih držav; in je bil sprejet za vpis ali je vpisan v podiplomski študijski program Erasmus Mundus, kakor je opisano v Prilogi;3. "znanstvenik iz tretje države" pomeni državljana tretje države, razen držav EGP-EFTA in držav kandidatk za pristop k Evropski uniji, ki ni rezident ene od držav članic ali sodelujočih držav, kakor je določeno v členu 11, in svoje glavne dejavnosti (študija, dela itd.) v zadnjih petih letih ni opravljal več kakor 12 mesecev v eni od držav članic ali sodelujočih držav ter ima izredne akademske in/ali poklicne izkušnje;4. "diplomski ali podiplomski študij" pomenita visokošolske študijske programe po prvi diplomi, ki traja najmanj tri leta, s katerima se pridobi druga ali nadaljnja diploma.Člen 3Cilji programa1. Skupni cilj programa je okrepiti kakovost evropskega visokošolskega izobraževanja s pospeševanjem sodelovanja s tretjimi državami zaradi izboljšanja razvoja človeških virov in spodbujanja dialoga in razumevanja med narodi in kulturami.2. Posebni cilji programa so:(a) spodbujati kakovostno ponudbo visokošolskega izobraževanja z izrazito evropsko dodano vrednostjo, ki je privlačna v Evropski uniji in tudi zunaj njenih meja;(b) spodbujati in omogočiti visoko usposobljenim diplomantom in znanstvenikom z vsega sveta, da pridobijo kvalifikacije in/ali izkušnje v Evropski uniji;(c) razviti bolj strukturirano sodelovanje med ustanovami Evropske unije in tretjih držav ter večjo izhodno mobilnost iz Evropske unije kot del evropskih študijskih programov;(d) izboljšati dostopnost ter okrepiti profil in razpoznavnost visokošolskega izobraževanja v Evropski uniji.3. Komisija pri uresničevanju ciljev programa upošteva splošno politiko Skupnosti o enakih možnostih za moške in ženske. Komisija tudi zagotovi, da nobena skupina njenih državljanov ali državljanov tretjih držav ni izločena ali v slabšem položaju.Člen 4Akcije programa1. Cilji programa iz člena 3 se uresničujejo z naslednjimi akcijami:(a) podiplomskimi študijskimi programi Erasmus Mundus, izbranimi na podlagi kakovosti predlaganega usposabljanja in gostiteljstva študentov;(b) programom štipendiranja;(c) partnerstvi z visokošolskimi ustanovami tretjih držav;(d) ukrepi, ki povečujejo privlačnost Evrope kot destinacije za izobraževanje;(e) ukrepi tehnične podpore.2. Te akcije se izvajajo s postopki, opisanimi v Prilogi, in z naslednjimi vrstami pristopov, ki se lahko po potrebi kombinirajo:(a) s podporo za razvoj skupnih izobraževalnih programov in omrežij sodelovanja, ki olajšajo izmenjavo izkušenj in dobre prakse;(b) z okrepljeno podporo za mobilnost ljudi na področju visokošolskega izobraževanja med Skupnostjo in tretjimi državami;(c) s spodbujanjem jezikovnih spretnosti in znanja, po možnosti tako, da se študentom zagotovi možnost učenja vsaj dveh jezikov, ki se govorita v državah, v katerih so visokošolske ustanove, vključene v podiplomski študijski program Erasmus Mundus, in spodbujanjem razumevanja različnih kultur;(d) s podporo pilotnih projektov, ki temeljijo na nadnacionalnih partnerstvih in so namenjeni razvoju inovacij in kakovosti v visokošolskem izobraževanju;(e) s podporo analize in spremljanja trendov v visokošolskem izobraževanju in njegovega razvoja z mednarodne perspektive.Člen 5Dostop do programaNa podlagi pogojev in režima za izvajanje, opredeljenih v Prilogi, ter ob upoštevanju opredelitev pojmov v členu 2 je program namenjen zlasti:(a) ustanovam visokošolskega izobraževanja;(b) študentom, ki so že pridobili prvo diplomo v visokošolski ustanovi;(c) znanstvenikom ali strokovnjakom, ki predavajo ali opravljajo raziskave;(d) osebju, ki je neposredno vključeno v visokošolsko izobraževanje;(e) drugim javnim ali zasebnim organom, dejavnim na področju visokošolskega izobraževanja, ki pa lahko sodelujejo samo v akciji 4 in 5 v Prilogi.Člen 6Izvajanje programa in sodelovanje z državami članicami1. Komisija:(a) zagotovi učinkovito izvajanje akcij Skupnosti, ki so zajete v program, v skladu s Prilogo;(b) upošteva dvostransko sodelovanje s tretjimi državami, ki ga prevzamejo države članice;(c) se posvetuje z ustreznimi združenji in organizacijami s področja visokošolskega izobraževanja na evropski ravni in obvešča odbor iz člena 8 o njihovih mnenjih;(d) išče sinergije z drugimi programi in akcijami Skupnosti na področju visokošolskega izobraževanja in raziskav ter razvija skupne akcije z njimi.2. Države članice:(a) sprejmejo potrebne ukrepe za zagotavljanje učinkovitega izvajanja programa na ravni držav članic in vključijo vse zadevne udeležence izobraževanja v skladu z nacionalno prakso, pri tem pa si prizadevajo, da sprejmejo takšne ukrepe, ki utegnejo biti primerni za odpravo pravnih in upravnih ovir;(b) imenujejo ustrezne strukture za tesno sodelovanje s Komisijo;(c) spodbujajo potencialne sinergije z drugimi programi Skupnosti in morebitnimi podobnimi nacionalnimi pobudami, sprejetimi na ravni držav članic.3. Komisija pa v sodelovanju z državami članicami zagotovi:(a) ustrezne informacije, obveščanje javnosti in spremljanje v zvezi z akcijami, ki jih podpira program;(b) razširjanje rezultatov akcij, ki se izvajajo v okviru programa.Člen 7Izvedbeni ukrepi1. Sprejmejo se naslednji ukrepi, potrebni za izvajanje tega sklepa, v skladu s postopkom upravljanja iz člena 8(2):(a) letni načrt dela, vključno s prednostnimi nalogami;(b) izbirna merila in postopki, vključno s sestavo notranjega poslovnika izbirne komisije, in rezultati izbire za akcijo 1, z obveznim upoštevanjem določb iz Priloge;(c) splošne smernice za izvajanje programa;(d) letni proračun, porazdelitev sredstev med različne akcije programa in okvirni zneski štipendij;(e) režim za spremljanje in ocenjevanje programa ter za razširjanje in prenos rezultatov.2. Predlogi za sklepe glede rezultatov izbire, razen izbire za akcijo 1, ter vsi drugi ukrepi, potrebni za izvajanje tega sklepa, se sprejmejo v skladu s posvetovalnim postopkom iz člena 8(3).Člen 8Odbor1. Komisiji pomaga odbor.2. Pri sklicevanju na ta odstavek se uporabljata člena 4 in 7 Sklepa 1999/468/ES, pri čemer se upoštevajo določbe člena 8 Sklepa.Obdobje, opredeljeno v členu 4(3) Sklepa 1999/468/ES, se določi na dva meseca.3. Pri sklicevanju na ta odstavek se uporabljata člena 3 in 7 Sklepa 1999/468/ES, pri čemer se upoštevajo določbe člena 8 Sklepa.4. Odbor sprejme svoj poslovnik.Člen 9Financiranje1. Finančni okvir za izvajanje programa za obdobje, opredeljeno v členu 1, se določi na 230 milijonov evrov. Za obdobje po 31. decembru 2006 se šteje ta znesek za potrjenega, če je za to fazo usklajen s finančnimi perspektivami, veljavnimi za obdobje, ki se začne leta 2007.2. Letna dodeljena proračunska sredstva odobri organ za izvajanje proračuna v mejah finančne perspektive.Člen 10Skladnost in dopolnjevanje1. Komisija v sodelovanju z državami članicami zagotovi celovito skladnost in dopolnjevanje z drugimi ustreznimi politikami, instrumenti in akcijami Skupnosti, zlasti s šestim okvirnim raziskovalnim programom in s programi zunanjega sodelovanja na področju visokošolskega izobraževanja.2. Komisija redno obvešča odbor iz člena 8(1) o pobudah Skupnosti, sprejetih na ustreznih področjih, zagotovi zadostno povezavo in, kjer je primerno, skupne akcije med programom ter programi in dejavnostmi na področju izobraževanja, ki se izvajajo v okviru sodelovanja Skupnosti s tretjimi državami, vključno z dvostranskimi sporazumi, in pristojnimi mednarodnimi organizacijami.Člen 11Udeležba držav EGP-EFTA in držav kandidatk za pristop k Evropski unijiPogoji in podrobna pravila za udeležbo držav EGP-EFTA in držav kandidatk za pristop k Evropski uniji v programu se določijo v skladu z ustreznimi določbami aktov, ki urejajo odnose med Evropsko skupnostjo in temi državami.Člen 12Spremljanje in evalvacija1. Komisija redno spremlja program v sodelovanju z državami članicami. Rezultati procesa spremljanja in evalvacije se uporabljajo pri izvajanju programa.To spremljanje vključuje poročila iz odstavka 3 in posebne dejavnosti.2. Program redno ocenjuje Komisija, ki upošteva cilje iz člena 3, vpliv programa kot celote in dopolnjevanje med akcijami po programu in tistimi, ki se izvajajo v okviru posameznih politik, instrumentov in akcij Skupnosti.3. Komisija predloži Evropskemu parlamentu, Svetu, evropskemu Ekonomsko-socialnemu odboru in Odboru regij:(a) ob pristopu novih držav članic poročilo o finančnih posledicah teh pristopov na program, ki mu po potrebi sledijo predlogi za reševanje navedenih posledic. Evropski parlament in Svet čim prej odločita o takšnih predlogih;(b) vmesno evalvacijsko poročilo o doseženih rezultatih in o kakovostnih vidikih izvajanja programa do 30. junija 2007;(c) obvestilo o nadaljevanju programa do 31. decembra 2007;(d) ex-post evalvacijsko poročilo do 31. decembra 2009.Člen 13Začetek veljavnostiTa sklep začne veljati dvajseti dan po objavi v Uradnem listu Evropske unije.V Bruslju, 5. decembra 2003Za Evropski parlamentPredsednikP. CoxZa SvetPredsednikP. Lunardi[1] UL C 331 E, 31.12.2002, str. 25.[2] UL C 95, 23.4.2003, str. 35.[3] UL C 244, 10.10.2003, str. 14.[4] Mnenje Evropskega parlamenta z dne 8. aprila 2003 (še ni objavljeno v Uradnem listu), skupno stališče Sveta z dne 16. junija 2003 (UL C 240 E, 7.10.2003, str. 1) in stališče Evropskega parlamenta z dne 21. oktobra 2003 (še ni objavljeno v Uradnem listu).[5] UL C 50, 23.2.2002, str. 1.[6] Sklep št. 1513/2002/ES Evropskega parlamenta in Sveta z dne 27. junija 2002 o šestem okvirnem programu Evropske skupnosti za dejavnosti raziskav, tehnološkega razvoja in predstavitev, prispevek k oblikovanju evropskega raziskovalnega območja in k inovacijam (2002 do 2006) (UL L 232, 29.8.2002, str. 1).[7] UL C 172, 18.6.1999, str. 1; Sporazum, kakor ga spreminja Sklep 2003/429/ES Evropskega parlamenta in Sveta (UL L 147, 14.6.2003, str. 25).[8] UL C 184, 17.7.1999, str. 23.--------------------------------------------------PRILOGAAKCIJE SKUPNOSTI IN IZBIRNI POSTOPKIAKCIJA 1:AKCIJA 2:AKCIJA 3:AKCIJA 4:AKCIJA 5:IZBIRNI POSTOPKIAKCIJA 1: PODIPLOMSKI ŠTUDIJSKI PROGRAMI ERASMUS MUNDUS1. Skupnost bo izbrala evropske podiplomske študijske programe, ki se bodo za namene programa imenovali "podiplomski študijski programi Erasmus Mundus" in se bodo izbirali na podlagi kakovosti ponujenih študijskih programov in gostiteljstva študentov, kakor je predvideno v "Izbirnih postopkih" v tej prilogi.2. Za namene programa podiplomski študijski programi Erasmus Mundus:(a) vključujejo najmanj tri visokošolske ustanove iz treh različnih držav članic;(b) izvajajo študijski program, ki vključuje študijsko obdobje v vsaj dveh ustanovah od treh iz točke (a);(c) imajo vgrajene mehanizme za priznanje študijskih obdobij, opravljenih v partnerskih ustanovah, ki temeljijo na evropskem sistemu prenašanja kreditnih točk ali so združljivi z njim;(d) privedejo do podelitve skupnih, dvojnih ali večkratnih diplom sodelujočih ustanov, ki jih priznavajo ali akreditirajo države članice;(e) imajo rezervirano najmanjše število mest za in gostijo študente iz tretjih držav, ki prejemajo finančno podporo v okviru programa;(f) določajo pregledne pogoje za sprejem, pri katerih se med drugim ustrezno upoštevajo vprašanja enakosti med spoloma in druga vprašanja enakosti;(g) vsebujejo dogovor o spoštovanju pravil, ki veljajo za izbirni postopek štipendistov (študentov in znanstvenikov);(h) vzpostavijo ustrezen režim, da bi se olajšal dostop za študente iz tretjih držav in gostiteljstvo teh študentov (informacijske zmogljivosti, namestitev itd.);(i) brez poseganja v jezik pouka zagotavljajo uporabo vsaj dveh evropskih jezikov, ki se govorita v državah članicah, v katerih so visokošolske ustanove, vključene v podiplomski študijski program Erasmus Mundus, in po potrebi jezikovno pripravo in pomoč za študente, zlasti s tečaji, ki jih organizirajo zadevne ustanove.3. Podiplomski študijski programi Erasmus Mundus bodo izbrani za petletno obdobje ob upoštevanju nebirokratskega letnega postopka podaljšanja, ki temelji na poročanju o napredku, katerega obdobje bi lahko vključevalo letne pripravljalne dejavnosti pred dejanskim začetkom študijskega programa. V času trajanja programa bodo potekala prizadevanja za uravnoteženo zastopanost različnih področij študija. Skupnost lahko zagotovi finančno podporo za podiplomske študijske programe Erasmus Mundus, vendar bi se za financiranje zahteval letni postopek podaljšanja.AKCIJA 2: ŠTIPENDIJE1. Skupnost bo določila enoten globalni program štipendiranja, namenjen podiplomskim študentom in znanstvenikom iz tretjih držav.(a) Skupnost lahko zagotovi finančno podporo študentom iz tretjih držav, ki so bili sprejeti v podiplomske študijske programe Erasmus Mundus s konkurenčnim postopkom.(b) Skupnost lahko zagotovi finančno podporo znanstvenikom iz tretjih držav, ki obiskujejo podiplomske študijske programe Erasmus Mundus, da bi opravljali pedagoško delo in raziskovalne naloge ter znanstveno delo v ustanovah, ki sodelujejo v podiplomskih študijskih programih Erasmus Mundus.2. Štipendije bodo na voljo podiplomskim študentom in znanstvenikom iz tretjih držav, kakor je opredeljeno v členu 2, brez kakršnih koli predhodnih pogojev za udeležbo, razen pogoja, da obstajajo odnosi med Evropsko unijo in državo porekla zadevnih študentov in znanstvenikov.3. Komisija sprejme ukrepe, s katerimi zagotovi, da noben študent ali znanstvenik ne prejme finančne podpore za enak namen v več kakor enem programu Skupnosti.AKCIJA 3: PARTNERSTVA Z VISOKOŠOLSKIMI USTANOVAMI IZ TRETJIH DRŽAV1. Skupnost lahko podpre strukturirane odnose med podiplomskimi študijskimi programi Erasmus Mundus in visokošolskimi ustanovami iz tretjih držav. Poleg krovnih meril kakovosti je treba upoštevati tudi različno geografsko porazdelitev med ustanovami tretji držav, ki sodelujejo v programu. Partnerstva bodo zagotovila okvir za izhodno mobilnost študentov in znanstvenikov Evropske unije, ki so vključeni v podiplomske študijske programe Erasmus Mundus.2. Partnerstva bodo:- vključevala podiplomski študijski program Erasmus Mundus in vsaj eno visokošolsko izobraževalno ustanovo iz tretje države,- podprta največ tri leta;- zagotovila okvir za izhodno mobilnost študentov, vpisanih v podiplomske študijske programe Erasmus Mundus, in njihove učitelje; študenti in znanstveniki, ki izpolnjujejo pogoje, morajo biti državljani Evropske unije ali državljani tretjih držav, ki so pred začetkom izhodne mobilnosti zakonito bivali v Evropski uniji vsaj tri leta (in za druge namene kakor za študij),- zagotovila priznavanje trajanja študija v ustanovi gostiteljici (to je neevropski ustanovi).3. Dejavnosti partnerskih projektov lahko vključujejo tudi:- pedagoško delo v partnerski ustanovi za podporo razvoja kurikula za projekt,- izmenjave učiteljev, mentorjev, upravnih delavcev in drugih ustreznih strokovnjakov,- razvoj in razširjanje novih metodologij v visokošolske izobraževanju, vključno z uporabo informacijskih in komunikacijskih tehnologij, e-učenja, odprtega učenja in učenja na daljavo,- razvoj programov sodelovanja z visokošolskimi ustanovami iz tretjih držav zaradi ponudbe študijskega programa v zadevni državi.AKCIJA 4: POVEČANJE PRIVLAČNOSTI1. S to akcijo lahko Skupnost podpre dejavnosti, namenjene izboljšanju profila in razpoznavnosti evropskega izobraževanja ter dostopnosti do njega. Skupnost podpre tudi dopolnilne dejavnosti, ki prispevajo k ciljem programa, vključno z dejavnostmi, ki obravnavajo mednarodno razsežnost zagotavljanja kakovosti, priznavanja kreditnih točk, priznavanja evropskih kvalifikacij v tujini in medsebojnega priznavanja kvalifikacij v sodelovanju s tretjimi državami, razvoja kurikula in mobilnosti.2. Ustanove, ki izpolnjujejo pogoje, lahko vključujejo javne ali zasebne organizacije, dejavne na področju visokošolskega izobraževanja doma in na mednarodni ravni. Dejavnosti se izvajajo znotraj omrežij, ki vključujejo najmanj tri organizacije iz treh različnih držav članic, in lahko vključujejo organizacije iz tretjih držav. Dejavnosti (ki lahko vključujejo seminarje, konference, delavnice, razvoj orodij informacijske in komunikacijske tehnologije, izdelavo gradiv za objavo itd.) lahko potekajo v državah članicah ali v tretjih državah.3. S promocijskimi dejavnostmi naj se vzpostavijo povezave med visokošolskim izobraževanjem in raziskovanjem ter po možnosti izkoristijo potencialne sinergije.4. S to akcijo lahko Skupnost podpre mednarodna tematska omrežja za obravnavo teh zadev.5. Skupnost lahko, če je to primerno, podpre pilotne projekte s tretjimi državami zaradi razvoja nadaljnjega sodelovanja z zadevnimi državami na področju visokošolskega izobraževanja.6. Skupnost podpre združenje vseh diplomantov (iz tretjih držav in evropskih) podiplomskih študijskih programov Erasmus Mundus.AKCIJA 5: UKREPI ZA TEHNIČNO PODPOROKomisija se pri izvajanju programa lahko obrne na strokovnjake, izvajalsko agencijo, obstoječe usposobljene agencije v državah članicah in se, če je potrebno, zateče k drugim oblikam tehnične pomoči, ki se lahko financirajo iz celotnega finančnega okvira programa.IZBIRNI POSTOPKIIzbirni postopki se določijo, kakor je predvideno v členu 7(1). Pri teh postopkih je treba upoštevati naslednje določbe:(a) predloge na podlagi akcije 1 in akcije 3 izbira izbirna komisija, sestavljena iz zelo uglednih osebnosti iz akademskega sveta, ki zastopajo raznolikost visokošolskega izobraževanja v Evropski uniji, predseduje pa ji oseba, ki jo komisija izvoli. Izbirna komisija zagotovi, da podiplomski študijski programi Erasmus Mundus in partnerstva izpolnjujejo najvišjo akademsko kakovost;(b) za vsak podiplomski študijski program Erasmus Mundus bo dodeljeno določeno število štipendij v skladu z akcijo 2. Študente iz tretjih držav bodo izbirale ustanove, ki sodelujejo v podiplomskih študijskih programih Erasmus Mundus. Izbirni postopki predvidevajo krčitveni mehanizem na evropski ravni, da bi se preprečila resna neuravnoteženost med študijskimi področji in regijami, od koder so študenti in znanstveniki, ter namembnimi državami članicami;(c) predloge v okviru akcije 4 bo izbirala Komisija;(d) pri izbirnih postopkih se vključi posvetovanje s strukturami, imenovanimi v skladu s členom 6(2)(b).--------------------------------------------------


Pomembno pravno obvestilo

|

32005D0720

2005/720/ES: Sklep Sveta z dne 20. septembra 2005 o sklenitvi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

Uradni list L 278 , 21/10/2005 str. 0001 - 0001

		Sklep Svetaz dne 20. septembra 2005o sklenitvi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji(2005/720/ES)SVET EVROPSKE UNIJE JE —ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka drugega odstavka in drugim pododstavkom tretjega odstavka člena 300 Pogodbe,ob upoštevanju Akta o pristopu iz leta 2003 in zlasti člena 6(2) Akta,ob upoštevanju predloga Komisije,ob upoštevanju privolitve Evropskega parlamenta [1],ob upoštevanju naslednjega:(1) Protokol k Evro-mediteranskemu sporazumu o pridružitvi med Evropsko skupnostjo in njenimi državami članicami na eni strani in Republiko Tunizijo na drugi strani je bil podpisan v imenu Evropske skupnosti in njenih držav članic dne 8. junija 2005.(2) Protokol je treba odobriti —SKLENIL:Edini členProtokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti in njenih držav članic.Besedilo Protokola je priloženo k temu sklepu [2].V Bruslju, 20. septembra 2005Za SvetPredsednikM. Beckett[1] Mnenje, podano dne 6. septembra 2005 (še ni objavljeno v Uradnem listu).[2] Glej stran 2 tega Uradnega lista.--------------------------------------------------


title: 2005/229/ES: Sklep Političnega in varnostnega odbora EUPM/1/2005 z dne 4. marca 2005 o vzpostavitvi Odbora sodelujočih držav za Policijsko misijo Evropske unije (EUPM) v Bosni in Hercegovini

text:
               18.3.2005

               SL

               Uradni list Evropske unije

               L 72/23

      SKLEP POLITIČNEGA IN VARNOSTNEGA ODBORA EUPM/1/2005
   z dne 4. marca 2005
   o vzpostavitvi Odbora sodelujočih držav za Policijsko misijo Evropske unije (EUPM) v Bosni in Hercegovini
   (2005/229/ES)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 25(3) Pogodbe,
   ob upoštevanju Skupnega ukrepa Sveta 2002/210/SZVP z dne 11. marca 2002 o Policijski misiji Evropske unije (EUPM) v Bosni in Hercegovini (1), in zlasti člena 8(4) Skupnega ukrepa,
   ob upoštevanju naslednjega:

               (1)

               V skladu s členom 8(4) Skupnega ukrepa 2002/210/SZVP je Svet pooblastil Politični in varnostni odbor (PVO), da sprejme ustrezne sklepe o vzpostavitvi Odbora sodelujočih držav za Policijsko misijo Evropske unije (EUPM) v Bosni in Hercegovini.

               (2)

               V Sklepih Evropskega sveta iz Göteborga z dne 15 in 16. junija 2001 so bila ustanovljena vodilna načela in modalitete o sodelovanju tretjih držav pri policijskih misijah. Svet je 10. decembra 2002 odobril „Posvetovanja in modalitete o sodelovanju držav nečlanic EU pri operacijah civilnega kriznega upravljanja EU“, (2) ki je nadgradil dogovore, ki urejajo sodelovanje tretjih držav pri operacijah civilnega kriznega upravljanja, vključno z vzpostavitvijo Odbora sodelujočih držav.

               (3)

               Odbor sodelujočih držav bo imel ključno vlogo pri tekočem upravljanju misije; Odbor bo glavni forum za razpravo o vseh problemih v zvezi s tekočim upravljanjem misije; Politični in varnostni odbor, ki politično nadzoruje in strateško vodi misijo, bo upošteval stališča, ki jih izrazi Odbor sodelujočih držav.

         SKLENIL:
   Člen 1
   Ustanovitev
   Ustanovi se Odbor sodelujočih držav za Policijsko misijo Evropske unije (EUPM) v Bosni in Hercegovini (v nadaljevanju „OSD“).
   Člen 2
   Naloge
   1.   OSD lahko izrazi mnenja, ki jih upošteva Politični in varnostni odbor, ki politično nadzoruje in strateško vodi misijo.
   2.   Obseg pooblasil OSD je določen z dokumentom „Posvetovanja in modalitete o sodelovanju držav nečlanic EU pri operacijah civilnega kriznega upravljanja EU“.
   Člen 3
   Sestava
   1.   Vse države članice EU imajo pravico prisostvovati razpravam OSD, vendar bodo le sodelujoče države sodelovale pri tekočem upravljanje misije. Predstavniki tretjih držav, ki sodelujejo v misiji, se lahko udeležijo sestankov OSD. Predstavnik Evropske komisije se prav tako lahko udeleži sestankov OSD.
   2.   Policijski vodja misije bo OSD redno posredoval informacije.
   Člen 4
   Predsedovanje
   V skladu z zgoraj navedenim dokumentom o posvetovanjih in modalitetah bo OSD za to misijo predsedoval predstavnik generalnega sekretarja/visokega predstavnika v tesnem posvetovanju s predsedstvom.
   Člen 5
   Sestanki
   1.   OSD redno sklicuje njegov predsednik. Če tako zahtevajo okoliščine, se na pobudo predsednika ali na zahtevo predstavnika sodelujoče države lahko skličejo nujni sestanki.
   2.   Predsednik vnaprej razdeli začasni dnevni red in dokumente, ki se nanašajo na sestanek. Predsednik je odgovoren za posredovanje zaključka razprav Odbora Političnemu in varnostnemu odboru.
   Člen 6
   Zaupnost
   1.   Za sestanke in delo OSD veljajo predpisi Sveta o varovanju tajnosti. Zlasti predstavniki v OSD morajo biti ustrezno varnostno preverjeni.
   2.   Za posvetovanja OSD velja obveznost varovanja poslovne skrivnosti.
   Člen 7
   Začetek veljavnosti
   Ta sklep začne veljati z dnem sprejetja.

      V Bruslju, 4. marca 2005

            Za Politični in varnostni odbor

            Predsednik

         P. DUHR

      (1)  UL L 70, 13.3.2002, str. 1. Skupni ukrep, kakor je bila nazadnje spremenjen s Skupnim ukrepom 2005/143/SZVP (UL L 48, 19.2.2005, str. 46).

      (2)  Dokument 15203/1/02 REV 1 z dne 13. decembra 2002.


title: Sklep Sveta (SZVP) 2016/2217 z dne 8. decembra 2016 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               9.12.2016

               SL

               Uradni list Evropske unije

               L 334/35

         SKLEP SVETA (SZVP) 2016/2217
   z dne 8. decembra 2016
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (1) ter zlasti člena 33 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. maja 2016 sprejel Sklep (SZVP) 2016/849.

               (2)

               Varnostni svet Združenih narodov je 30. novembra 2016 sprejel Resolucijo 2321(2016), s katero je dodal 11 oseb in 10 subjektov na seznam oseb in subjektov, za katere veljajo omejevalni ukrepi.

               (3)

               Iz Priloge II bi bilo treba črtati vnose za eno osebo in tri subjekte, ker so bili uvrščeni na seznam iz Priloge I k Sklepu (SZVP) 2016/849.

               (4)

               Prilogo I in Prilogo II k Sklepu (SZVP) 2016/849 bi bilo treba zato ustrezno spremeniti –

         SPREJEL NASLEDNJI SKLEP:
   Člen 1
   Priloga I in Priloga II k Sklepu (SZVP) 2016/849 se spremenita, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 8. decembra 2016

            Za Svet

            Predsednik

         M. LAJČÁK

      (1)  UL L 141, 28.5.2016, str. 79.

      PRILOGA
      Spodaj navedene osebe in subjekti se dodajo na seznam oseb in subjektov, za katere veljajo omejevalni ukrepi iz Priloge I k Sklepu 2016/849/SZVP.
      A.   Osebe

                  Ime

                  Drugo ime

                  Datum rojstva

                  Datum uvrstitve na seznam ZN

                  Utemeljitev

                  29.

                  Pak Chun Il

                  Št. potnega lista: 563410091
                  Datum rojstva: 28.7.1954
                  državljanstvo: DLRK

                  30.11.2016

                  Služil kot veleposlanik DLRK v Egiptu in zagotavlja podporo podjetju KOMID.

                  30.

                  Kim Song Chol

                  Kim Hak Song

                  Št. potnega lista: 381420565, tudi 654120219
                  Datum rojstva: 26.3.1968 ali 15.10.1970
                  Državljanstvo: DLRK

                  30.11.2016

                  Uradnik podjetja KOMID, ki je posloval v Sudanu v korist tega podjetja.

                  31.

                  Son Jong Hyok

                  Son Min

                  Datum rojstva: 20.5.1980
                  Državljanstvo: DLRK

                  30.11.2016

                  Song Jong Hyok je uradnik podjetja KOMID, ki je posloval v Sudanu v korist tega podjetja.

                  32.

                  Kim Se Gon

                  Št. potnega lista: PD472310104
                  Datum rojstva: 13.11.1969
                  Državljanstvo: DLRK

                  30.11.2016

                  Deluje v imenu ministrstva za industrijo jedrske energije.

                  33.

                  Ri Won Ho

                  Št. potnega lista: 381310014
                  Datum rojstva: 17.7.1964
                  Državljanstvo: DLRK

                  30.11.2016

                  Uradnik ministrstva za državno varnost, ki je nameščen v Siriji in podpira podjetje KOMID.

                  34.

                  Jo Yong Chol

                  Cho Yong Chol

                  Datum rojstva: 30.9.1973
                  Državljanstvo: DLRK

                  30.11.2016

                  Uradnik ministrstva za državno varnost, ki je nameščen v Siriji in podpira podjetje KOMID.

                  35.

                  Kim Chol Sam

                  Datum rojstva: 11.3.1971
                  Državljanstvo: DLRK

                  30.11.2016

                  Predstavnik Daedong Credit Bank (DCB), ki je sodeloval pri upravljanju transakcij v imenu DCB Finance Limited. Kim Chol Sam je kot predstavnik DCB, nameščen v tujini, domnevno pomagal izvesti transakcije v vrednosti več sto tisoč ameriških dolarjev in verjetno upravljal z več milijoni ameriških dolarjev na računih, povezanih z DLRK, ki so bili morebiti povezani z jedrskimi/raketnimi programi.

                  36.

                  Kim Sok Chol

                  Št. potnega lista: 472310082
                  Datum rojstva: 8.5.1955
                  Državljanstvo: DLRK

                  30.11.2016

                  Služil kot veleposlanik DLRK v Mjanmaru in deluje kot posrednik podjetja KOMID. Podjetje KOMID mu je plačalo za pomoč; organizira srečanja v imenu tega podjetja, med drugim tudi srečanje med podjetjem KOMID in osebami, povezanimi z obrambo Mjanmara, zaradi obravnave finančnih zadev.

                  37.

                  Chang Chang Ha

                  Jang Chang Ha

                  Datum rojstva: 10.1.1964
                  Državljanstvo: DLRK

                  30.11.2016

                  Predsednik akademije Second Academy of Natural Sciences (SANS).

                  38.

                  Cho Chun Ryong

                  Jo Chun Ryong

                  Datum rojstva: 4.4.1960
                  Državljanstvo: DLRK

                  30.11.2016

                  Predsednik drugega ekonomskega odbora (Second Economic Committee – SEC).

                  39.

                  Son Mun San

                  Datum rojstva: 23.1.1951
                  Državljanstvo: DLRK

                  30.11.2016

                  Generalni direktor urada za zunanje zadeve pri Generalnem uradu za atomsko energijo (General Bureau of Atomic Energy – GBAE).

            B.   Subjekti

                  Ime

                  Drugo ime

                  Lokacija

                  Datum uvrstitve na seznam ZN

                  Druge informacije

                  33.

                  Korea United Development Bank

                  Pjongjang, Severna Koreja; SWIFT/BIC: KUDBKPPY

                  30.11.2016

                  Deluje v sektorju finančnih storitev gospodarstva DLRK.

                  34.

                  Ilsim International Bank

                  Pjongjang, DLRK; SWIFT: ILSIKPPY

                  30.11.2016

                  Povezana z vojsko DLRK in tesno povezana s Korea Kwangson Banking Corporation (KKBC). Poskušala se je izogniti sankcijam Združenih narodov.

                  35.

                  Korea Daesong Bank

                  Choson Taesong Unhaeng; Taesong Bank

                  Segori-dong, ulica Gyongheung, okrožje Potonggang, Pjongjang, DLRK; SWIFT/BIC: KDBKKPPY

                  30.11.2016

                  V lasti in pod nadzorom Office 39 Delavske stranke Koreje.

                  36.

                  Singwang Economics and Trading General Corporation

                  DLRK

                  30.11.2016

                  Podjetje DLRK, ki trguje s premogom. DLRK s pridobivanjem naravnih virov in njihovo prodajo v tujini prejema znaten delež denarja za svoje jedrske programe in programe balističnih izstrelkov.

                  37.

                  Korea Foreign Technical Trade Center

                  DLRK

                  30.11.2016

                  Podjetje DLRK, ki trguje s premogom. DLRK s pridobivanjem naravnih virov in njihovo prodajo v tujini prejema znaten delež finančnih sredstev za financiranje svojih jedrskih programov in programov balističnih izstrelkov.

                  38.

                  Korea Pugang Trading Corporation

                  Rakwon-dong, okrožje Pothonggang, Pjongjang, DLRK

                  30.11.2016

                  Podjetje v lasti obrambnega konglomerata DLRK Korea Ryonbong General Corporation, specializiranega za nabavo blaga za obrambno industrijo DLRK in za podporo Pjongjangu pri prodaji vojaškega blaga.

                  39.

                  Korea InternationalChemical Joint Venture Company

                  Choson International Chemicals Joint Operation Company; Chosun International Chemicals Joint Operation Company: International Chemical Joint Venture Company

                  Hamhung, provinca Južni Hamgyong, DLRK; Mangyongdae-kuyok, Pjongjang, DLRK; Mangyungdae-gu, Pjongjang, DLRK

                  30.11.2016

                  Podružnica obrambnega konglomerata DLRK Korea Ryonbong General Corporation, specializiranega za nabavo blaga za obrambno industrijo DLRK in za podporo Pjongjangu pri prodaji vojaškega blaga, ki je opravljala transakcije, povezane s širjenjem orožja.

                  40.

                  DCB Finance Limited

                  Zgradba Akara, ulica 24 de Castro, Wickhams Cay I, Road Town, Tortola, Britanski Deviški otoki; Dalian, Kitajska

                  30.11.2016

                  Navidezna družba za Daedong Credit Bank (DCB), ki je na seznamu.

                  41.

                  Korea Taesong Trading Company

                  Pjongjang, DLRK

                  30.11.2016

                  To podjetje je imenu družbe KOMID opravljalo posle s Sirijo.

                  42.

                  Korea Daesong General Trading Corporation

                  Daesong Trading; Daesong Trading Company; Korea Daesong Trading Company; Korea Daesong Trading Corporation

                  Pulgan Gori Dong 1, okrožje Potonggang, Pjongjang, DLRK

                  30.11.2016

                  S podjetjem Office 39 je povezana z izvažanjem mineralov (zlata), kovinami, stroji, kmetijskimi proizvodi, ginsengom, nakitom in proizvodi lahke industrije.

            Naslednja oseba in subjekti se črtajo s seznama iz Priloge II k Sklepu Sveta 2016/849/SZVP
      I.   Osebe in subjekti, odgovorni za programe DLRK, povezane z jedrskim orožjem, balističnimi izstrelki ali drugim orožjem za množično uničevanje, ali osebe, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom.

      A.   Osebe

                  16.

                  Jo Chun Ryong

            B.   Subjekti

                  2.

                  Korea Taesong Trading Company

            II.   Osebe in subjekti, ki zagotavljajo finančne storitve in bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje.

      B.   Subjekti

                  1.

                  Korea Daesong Bank

                  2.

                  Korea Daesong General Trading Corporation


title: 2008/119/ES: Sklep Sveta z dne 12. februarja 2008 o načelih, prednostnih nalogah in pogojih iz Partnerstva za pristop s Hrvaško in razveljavitvi Sklepa 2006/145/ES

text:
               16.2.2008

               SL

               Uradni list Evropske unije

               L 42/51

      SKLEP SVETA

   z dne 12. februarja 2008
   o načelih, prednostnih nalogah in pogojih iz Partnerstva za pristop s Hrvaško in razveljavitvi Sklepa 2006/145/ES
   (2008/119/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 533/2004 z dne 22. marca 2004 o ustanovitvi evropskih partnerstev v okviru stabilizacijskega in pridružitvenega procesa (1), ter zlasti člena 2 Uredbe,
   ob upoštevanju predloga Komisije,
   ob upoštevanju naslednjega:

               (1)

               Evropski svet je na zasedanju v Solunu 19. in 20. junija 2003 potrdil uvedbo partnerstev kot sredstva za uresničitev evropske perspektive držav zahodnega Balkana.

               (2)

               Uredba (ES) št. 533/2004 določa, da Svet odloča o načelih, prednostnih nalogah in pogojih partnerstev ter o vseh nadaljnjih prilagoditvah. Navaja tudi, da bo nadaljnje spremljanje partnerstev zagotovljeno prek mehanizmov, vzpostavljenih v okviru stabilizacijsko-pridružitvenega procesa, zlasti z letnimi poročili o napredku.

               (3)

               Svet je 20. februarja 2006 na podlagi Evropskega partnerstva iz leta 2004 sprejel prvo partnerstvo za pristop s Hrvaško (2).

               (4)

               Države članice so 3. oktobra 2005 začele pogajanja s Hrvaško za pristop k Evropski uniji. Napredek pogajanj bo odvisen od napredka Hrvaške pri pripravah na pristop, ki se bo med drugim meril glede na izvajanje redno revidiranega partnerstva za pristop.

               (5)

               V sporočilu Komisije o strategiji širitve in o glavnih izzivih za obdobje 2006–2007 je navedeno, da bodo partnerstva posodobljena konec leta 2007.

               (6)

               Svet je 17. julija 2006 sprejel Uredbo (ES) št. 1085/2006 o vzpostavitvi instrumenta za pred-pristopno pomoč (IPA) (3), ki je podaljšala okvir za finančno pomoč državam v pred-pristopnem procesu.

               (7)

               Zato je primerno, da se sprejme revidirano partnerstvo za pristop, ki na podlagi ugotovitev Poročila o napredku Hrvaške pri pripravah na nadaljnje vključevanje v Evropsko unijo iz leta 2007 posodablja sedanje partnerstvo, da se opredelijo nove prednostne naloge za nadaljnje delo.

               (8)

               Od Hrvaške se pričakuje, da pripravi načrt s časovnim razporedom in posebnimi ukrepi za izpolnitev prednostnih nalog tega partnerstva za pristop in se tako pripravi na članstvo.

               (9)

               Sklep 2006/145/ES bi bilo treba razveljaviti –

         SKLENIL:
   Člen 1
   V skladu s členom 2 Uredbe (ES) št. 533/2004 so načela, prednostne naloge in pogoji iz Partnerstva za pristop s Hrvaško opredeljeni v Prilogi.
   Člen 2
   Izvajanje Partnerstva za pristop se preverja in spremlja prek mehanizmov, vzpostavljenih v okviru stabilizacijsko-pridružitvenega procesa, ter z letnimi poročili o napredku, ki jih Svetu predloži Komisija.
   Člen 3
   Sklep 2006/145/ES se razveljavi.
   Člen 4
   Ta sklep začne veljati tretji dan po objavi v Uradnem listu Evropske unije.

      V Bruslju, 12. februarja 2008

            Za Svet

            Predsednik

         A. BAJUK

      (1)  UL L 86, 24.3.2004, str. 1. Uredba, kakor je bila spremenjena z Uredbo (ES) št. 269/2006 (UL L 47, 17.2.2006, str. 7).

      (2)  Sklep Sveta 2006/145/ES z dne 20. februarja 2006 o načelih, prednostnih nalogah in pogojih iz Partnerstva za pristop s Hrvaško (UL L 55, 25.2.2006, str. 30).

      (3)  UL L 210, 31.7.2006, str. 82.

      PRILOGA
      HRVAŠKA – PARTNERSTVO ZA PRISTOP 2007
      1.   UVOD
      Predlagano revidirano partnerstvo za pristop na podlagi ugotovitev Komisije v Poročilu o napredku Hrvaške iz leta 2007 posodablja prvo partnerstvo. Opredeljuje nove, pa tudi preostale prednostne naloge za ukrepanje. Nove prednostne naloge so prilagojene posebnim potrebam in stopnji pripravljenosti države ter se bodo po potrebi posodabljale. Od Hrvaške se pričakuje, da pripravi načrt s časovnim razporedom in posebnimi ukrepi za uresničitev prednostnih nalog Partnerstva za pristop. Partnerstvo za pristop določa tudi smernice za finančno pomoč državi.
      2.   NAČELA
      Stabilizacijsko-pridružitveni proces ostaja okvir za evropsko usmeritev držav zahodnega Balkana vse do njihovega pristopa v prihodnosti. Glavne prednostne naloge, določene za Hrvaško, se nanašajo na njeno zmožnost za izpolnjevanje meril, ki jih je določil Evropski svet leta 1993 v Kopenhagnu, in pogojev, določenih za stabilizacijsko-pridružitveni proces, zlasti pogojev, opredeljenih v sklepih Sveta z dne 29. aprila 1997 ter 21. in 22. junija 1999, v sklepni izjavi Zagrebškega vrha z dne 24. novembra 2000 in v Solunski agendi, ter zahtev pogajalskega okvira, ki ga je Svet sprejel 3. oktobra 2005.
      3.   PREDNOSTNE NALOGE
      Prednostne naloge, navedene v tem partnerstvu za pristop, so bile izbrane na podlagi realnih pričakovanj, da jih bo Hrvaška v naslednjih letih lahko izpeljala ali v zvezi z njimi dosegla bistven napredek. Prednostne naloge zadevajo zakonodajo in tudi njeno izvajanje.
      Glede na potrebo, da se določijo prednostne naloge, mora Hrvaška seveda izpolniti še druge naloge, ki lahko postanejo prednostne naloge v katerem koli prihodnjem partnerstvu, pri čemer se upošteva tudi napredek, ki ga bo v prihodnosti dosegla Hrvaška.
      Med prednostnimi nalogami so bile določene ključne prednostne naloge, ki so zbrane na začetku spodnjega oddelka. Te ključne prednostne naloge niso razvrščene po pomembnosti.
      Ključne prednostne naloge

                  —

                  Zagotoviti pravilno izvajanje vseh zavez, danih v okviru Stabilizacijsko-pridružitvenega sporazuma.

                  —

                  Posodobiti in izvajati strategijo in akcijski načrt za reformo pravosodja.

                  —

                  Hitro sprejeti in izvajati strateški okvir za reformo javne uprave.

                  —

                  Posodobiti protikorupcijski program in pospešiti njegovo izvajanje ter s tem povezane akcijske načrte ter zagotoviti bolj usklajena in proaktivna prizadevanja za preprečevanje, odkrivanje in učinkovit kazenski pregon korupcije, zlasti na visoki ravni.

                  —

                  Izvajati ustavni zakon o narodnih manjšinah s posebnim poudarkom na določbah, ki zagotavljajo sorazmerno zastopanost manjšin v zaposlovanju; širše odpravljati diskriminacijo v javnem sektorju.

                  —

                  Dokončati proces vračanja beguncev; dokončno rešiti vse primere nastanitve tistih, ki so imeli v preteklosti stanovanjske/najemniške pravice; dokončati obnovo in vračanje posestva ter ponovno vzpostaviti možnost za konvalidacijo zahtevkov.

                  —

                  Prizadevati si za spravo med državljani na tem območju.

                  —

                  Okrepiti prizadevanja za dokončno rešitev še nerešenih dvostranskih vprašanj (1), zlasti mejnih vprašanj s Slovenijo, Srbijo, Črno goro ter Bosno in Hercegovino; rešiti vprašanje zaščitne ekološko-ribolovne cone.

                  —

                  Še naprej dosledno sodelovati z Mednarodnim kazenskim sodiščem ZN za nekdanjo Jugoslavijo in zagotoviti integriteto postopkov sojenja vojnim zločincem v državi.

                  —

                  Izboljšati poslovno okolje in potencial gospodarske rasti, zlasti z zmanjšanjem subvencij, prestrukturiranjem velikih nerentabilnih podjetij in povečanjem učinkovitosti javne porabe.

            Politična merila
      Demokracija in pravna država
      Javna uprava

                  —

                  Dosledno izvajati ukrepe za reformo javne uprave v zvezi z upravnimi postopki ter zaposlovanjem, napredovanjem, usposabljanjem in depolitizacijo; izboljšati upravljanje človeških virov na področjih javne uprave.

            Pravosodni sistem

                  —

                  Znatno zmanjšati sodne zaostanke in zagotoviti sprejemljivo dolžino sodnih postopkov;

                  —

                  Racionalizirati organizacijo sodišč, vključno z uvedbo sodobnih sistemov informacijske tehnologije.

                  —

                  Vzpostaviti odprt, pošten in pregleden sistem zaposlovanja, ocenjevanja, napredovanja in disciplinskih ukrepov v pravosodju ter okrepiti profesionalnost z visokokakovostnim usposabljanjem, ki bo ustrezno financirano s strani pravne akademije, tudi na področju prava EU.

                  —

                  Sprejeti ukrepe za zagotovitev ustreznega in celovitega izvrševanja sodnih odločb.

            Protikorupcijska politika

                  —

                  Še naprej razvijati in izvajati kodeks ravnanja/etike za uradnike in izvoljene predstavnike ter akcijske načrte za preprečevanje korupcije v ustreznih organih kazenskega pregona (mejna policija, policija, carina, pravosodje) ter drugih institucijah javnega sektorja in agencijah; se z vsemi sredstvi lotiti korupcije na področju javnih naročil; ustanoviti posebne enote za boj proti korupciji v okviru ustreznih služb z ustreznim mehanizmom usklajevanja med njimi ter jim zagotoviti ustrezno usposabljanje in vire.

                  —

                  Sprejeti ukrepe za zagotovitev enotnega izvajanja in uveljavljanja pravnega okvira za boj proti korupciji, med drugim tudi z uporabo ustreznih statističnih podatkov; zagotoviti, da bodo z uvedbo ustreznih zakonodajnih in upravnih ukrepov izpolnjeni standardi, določeni v okviru mednarodnih instrumentov.

                  —

                  Sprejeti konkretne ukrepe za povečanje ozaveščenosti javnosti o tem, da je korupcija hujše kaznivo dejanje.

                  —

                  Zagotoviti polno sodelovanje med državnimi organi ter državno komisijo za preprečevanje korupcije in organiziranega kriminala.

            Človekove pravice in zaščita manjšin

                  —

                  Omogočiti dostop do sodišča in pravne pomoči ter ustrezna proračunska sredstva.

                  —

                  Spodbujati spoštovanje in zaščito manjšin v skladu z mednarodnimi zakoni in najboljšimi praksami držav članic EU.

                  —

                  Spodbujati duh strpnosti do srbske in romske manjšine ter sprejeti ukrepe za zaščito pripadnikov manjšin, ki so morda izpostavljeni grožnjam, diskriminaciji, sovražnosti ali nasilju.

                  —

                  Še naprej izvajati strategijo in akcijski načrt za zaščito in vključevanje Romov ter zagotoviti dostopnost do sredstev, ki so za to potrebna, zlasti v zvezi z zaposlitvijo, izobraževanjem in bivanjem.

                  —

                  Sprejeti in izvajati celovito protidiskriminacijsko strategijo.

            Regionalna vprašanja in mednarodne obveznosti

                  —

                  Dosledno spoštovati dogovor glede ekološko-ribolovne cone z dne 4. junija 2004 iz sklepov Evropskega sveta junija 2004 in pogajalskega okvira ter ne uporabljati nobenega vidika cone za države članice EU dokler se ne doseže skupni dogovor v duhu EU.

                  —

                  Zagotoviti integriteto postopkov v zvezi z vojnimi zločini, zlasti z zagotovitvijo prenehanja etničnih predsodkov do Srbov, vključno z uporabo enotnega standarda za kazensko odgovornost in večjo varnost prič in obveščevalcev.

                  —

                  Zagotoviti ustrezno usklajevanje in sodelovanje med vsemi ustreznimi organi na državni in lokalni ravni glede vračanja beguncev.

                  —

                  Utreti pot dogovorom med sosedi glede vseh vprašanj v zvezi z izgubo stanovanjskih in najemniških pravic.

                  —

                  Ustvariti socialne in gospodarske pogoje za izboljšanje okolja za ponovno vključevanje in sprejem povratnikov v okolje med drugim z regionalnimi razvojnimi programi na prizadetih območjih.

                  —

                  Prispevati h krepitvi regionalnega sodelovanja, vključno s spodbujanjem prehoda s pakta stabilnosti na okvir sodelovanja z večjo regionalno udeležbo ter učinkovitim izvajanjem Srednjeevropskega sporazuma o prosti trgovini (CEFTA).

                  —

                  V celoti izvajati sporazume s sosednjimi državami, zlasti glede boja proti organiziranemu kriminalu, upravljanja meja in ponovnega sprejema, čezmejnega sodelovanja, pravosodnega in policijskega sodelovanja, vključno v zvezi z vojnimi zločini, ter take sporazume skleniti, kadar je to še potrebno.

            Gospodarska merila

                  —

                  Še naprej izvajati smotrne politike davčnega, monetarnega in finančnega sektorja, da se ohrani makroekonomska stabilnost, vključno z nizko inflacijo, stabilnostjo menjalnega tečaja ter nadaljnjim zmanjšanjem deleža javnofinančne porabe v primerjavi z BDP, javnofinančnega primanjkljaja in dolga.

                  —

                  Nadaljevati institucionalne reforme na področju javnih financ, da se poveča davčna preglednost, izboljšata učinkovitost in preglednost upravljanja javnofinančnega dolga ter dokonča načrtovana sprememba poročanja o proračunu v skladu z načeli ESA 95.

                  —

                  Še naprej izvajati celovite reforme zdravstva, da se prepreči kopičenje novih dolgov v sistemu zdravstva in izboljša učinkovitost porabe v zdravstvu. Nadaljevati reformo socialnega varstva. Zagotoviti finančno vzdržnost prvega stebra pokojninskega sistema z ustreznimi parametričnimi reformami.

                  —

                  Še naprej olajševati vstop podjetij na trg z nadaljnjim skrajšanjem časa in postopkov, ki so za to potrebni, ter znižanjem stroškov za ustanovitev podjetja. Izboljšati stečajne postopke in tako pospešiti izstop s trga.

                  —

                  Izboljšati institucionalni okvir za privatizacijo, da se doseže znaten napredek pri privatizaciji družb iz državnega privatizacijskega sklada. Nadaljevati prestrukturiranje nerentabilnih podjetij v državni lasti in železniškega sistema, da se zmanjša obseg subvencij za podjetniški sektor kot delež BDP.

                  —

                  Izboljšati strukture spodbujanja in prožnost trga dela, da se poveča stopnja udeležbe in zaposlenosti.

            Sposobnost prevzema obveznosti članstva
      Poglavje 1:   Prosti pretok blaga

                  —

                  Sprejeti in izvajati horizontalno okvirno zakonodajo za dokončanje potrebne infrastrukture in zagotoviti ločitev nalog med različnimi funkcijami (ureditev, standardizacija, akreditacija, meroslovje, ugotavljanje skladnosti in nadzor trga).

                  —

                  Sprejeti in izvajati celovito strategijo za prenos in izvajanje zakonodaje ES za zadevne horizontalne organizacije (standardizacija, akreditacija, meroslovje in nadzor trga) in v posameznih sektorjih ter okrepiti upravno zmogljivost.

                  —

                  Sprejeti in izvajati akcijski načrt za skladnost s členi 28 do 30 Pogodbe ES, vključno z uvedbo klavzul o vzajemnem priznavanju.

                  —

                  Še naprej sprejemati evropske standarde; nadaljevati priprave za izpolnjevanje meril za članstvo v zvezi s standardizacijskimi organi.

                  —

                  Dokončati prenos direktiv, zlasti v zvezi s farmacevtskimi proizvodi, pripravljenih v skladu z novim in starim pristopom.

            Poglavje 2:   Prosto gibanje delavcev

                  —

                  Odpraviti vse diskriminatorne ukrepe za delavce migrante EU in državljane EU.

                  —

                  Okrepiti upravne strukture za usklajevanje shem socialne varnosti.

            Poglavje 3:   Pravica do ustanavljanja in svoboda opravljanja storitev

                  —

                  Dokončati prilagajanje zakonodaje pravnemu redu Skupnosti o priznavanju poklicnih kvalifikacij državljanov EU in spremeniti obstoječo zakonodajo, da se za ponudnike storitev iz EU razveljavijo preostale zahteve v zvezi z narodnostjo, jezikom, ustanavljanjem ali dovoljenji za podjetja; odstraniti druge upravne in tehnične ovire, ki preprečujejo uveljavljanje pravice do ustanavljanja in svobode opravljanja storitev, ter zagotoviti pravično obravnavo zahtevkov za izdajo dovoljenj za podjetja, vključno z gradbenimi dovoljenji.

            Poglavje 4:   Prosti pretok kapitala

                  —

                  Dokončati vzpostavitev učinkovitega režima za boj proti pranju denarja, zlasti z zagotovitvijo, da organi kazenskega pregona polno delujejo, da imajo na voljo ustrezna sredstva in so dobro usklajeni z domačimi in mednarodnimi organi.

                  —

                  Doseči nadaljnji napredek pri odpravljanju preostalih omejitev glede kapitalskih transakcij; odpraviti vse omejitve za nakup nepremičnin s strani državljanov EU v skladu s SPS in zagotoviti pospešeno obravnavo vseh vlog za dovoljenje za nakup nepremičnin, ki so jih državljani EU medtem že vložili.

            Poglavje 5:   Javna naročila

                  —

                  Organizaciji za javna naročila dati nalogo zagotavljanja usklajene in pregledne politike ter usmerjanja njenega izvajanja na vseh področjih, povezanih z javnimi naročili.

                  —

                  Sprejeti in izvajati celovito strategijo, vključno s časovnimi razporedi in vmesnimi cilji, za prilagajanje zakonodaje in krepitev zmogljivosti na vseh področjih javnih naročil (javna naročila, koncesije, javno-zasebna partnerstva) ter za revizijske postopke in organe; okrepiti mehanizme za izvrševanje revizijskih organov.

            Poglavje 6:   Pravo družb

                  —

                  Prilagoditi zakon o gospodarskih družbah pravnemu redu Skupnosti in dokončati prilagajanje z direktivo o ponudbah za prevzem.

                  —

                  Prilagoditi računovodsko in revizijsko zakonodajo pravnemu redu Skupnosti; okrepiti ustrezni institucionalni okvir.

            Poglavje 7:   Pravo intelektualne lastnine

                  —

                  Dokončati prilagajanje pravnemu redu Skupnosti v zvezi z avtorskimi in s tem povezanimi pravicami ter zagotoviti spoštovanje pravic intelektualne lastnine s krepitvijo upravne zmogljivosti zadevnih organov.

                  —

                  Zagotoviti zadovoljivo evidenco sledenja preiskav, kazenskih pregonov in sodnih obravnav primerov piratstva in ponarejanja.

            Poglavje 8:   Politika konkurence

                  —

                  Sprejeti nacionalni program prestrukturiranja za jeklarski sektor, ki bo zagotavljal zmožnost preživetja in spoštovanje pravil EU o državni pomoči; sprejeti načrte prestrukturiranja za posamezne ladjedelnice v težavah in te načrte vključiti v nacionalni program prestrukturiranja v skladu s pravili EU o državni pomoči.

                  —

                  Dokončati približevanje zakonodaje pravilom EU o državni pomoči na področju davčne pomoči in uskladiti še vse preostale sheme pomoči, ki so v seznamu državnih pomoči opredeljene kot nezdružljive s pravili EU; sprejeti karto regionalnih pomoči.

                  —

                  Sprejeti zakonodajne ukrepe, ki bodo omogočali učinkovit protimonopolen nadzor, zlasti glede določanja denarnih kazni in pravosodnega nadzora.

            Poglavje 9:   Finančne storitve

                  —

                  Dokončati prenos pravnega reda Skupnosti v zvezi z dovoljenji za opravljanje bančnih storitev, kapitalskimi zahtevami, institucij za izdajo elektronskega denarja, finančnimi konglomerati, likvidacijo in reorganizacijo, bančnimi računi, panožnimi računi in sistemi zajamčenih vlog.

                  —

                  Dokončati približevanje zakonodaje v zvezi z minimalnim kapitalom, zavarovalniškim nadzorom, pozavarovanjem in zavarovalnim posredovanjem, infrastrukturo finančnega trga ter trgi naložb in vrednostnih papirjev.

                  —

                  Oblikovati odškodninsko shemo za vlagatelje v skladu s pravnim redom Skupnosti; dokazati izpolnjevanje smotrnih zahtev z vzpostavitvijo evidence sledenja.

            Poglavje 10:   Informacijska družba in mediji

                  —

                  Dokončati prilagajanje pravnemu redu Skupnosti v zvezi z elektronskimi komunikacijami, trgovino, podpisi in mediji ter varnostjo informacij in Direktivo o televiziji brez meja.

                  —

                  Zagotoviti zadostno upravno zmogljivost za izvajanje pravnega reda Skupnosti, zlasti na področju elektronskih komunikacij, in zagotoviti evidenco sledenja izpolnjevanja obveznosti v zvezi z operaterji z veliko tržno močjo in pravicami novih udeležencev na trgu elektronskih komunikacij, vključno s pravico služnosti, skupne lokacije in souporabe naprav.

                  —

                  Dokončati načrtovani pregled zakonodaje o avdiovizualnih medijih na podlagi javnega posvetovanja, da se zagotovi ureditvena neodvisnost in zaščita pred neprimernim političnim vmešavanjem.

            Poglavje 11:   Kmetijstvo in razvoj podeželja

                  —

                  Okrepiti upravne strukture in zmogljivost, potrebne za izvajanje tržne politike in politike razvoja podeželja, vključno z zbiranjem in obdelavo kmetijskih podatkov.

                  —

                  Vzpostaviti register vinogradov v skladu s standardi EU.

                  —

                  Nadaljevati priprave za ustanovitev učinkovitih in finančno stabilnih organov za izplačila za upravljanje in nadzor kmetijskih skladov v skladu z zahtevami EU in mednarodnimi revizijskimi standardi.

            Poglavje 12:   Varnost živil, veterinarska in fitosanitarna politika

                  —

                  Znatno izboljšati prilagajanje zakonodaje na področju varnosti živil, veterinarskih in fitosanitarnih vprašanj ter okrepiti potrebne izvedbene strukture, vključno z nadzornimi in inšpekcijskimi službami.

                  —

                  Zagotoviti oblikovanje skladnih režimov v sektorju varnosti živil ter v veterinarskem in fitosanitarnem sektorju, vključno s sistemom za označevanje in registracijo premika živali, obdelavo živalskih stranskih proizvodov, posodobitev agroživilskih obratov in dobro počutje živali ter programi nadzora bolezni živali, nadzora živali in živalskih proizvodov na mejnih kontrolnih točkah, nadzora varstva rastlin, odobritvijo fitofarmacevtskih sredstev in nadzorom nad njihovimi ostanki, pa tudi s kakovostjo semen in razmnoževalnega materiala rastlin.

            Poglavje 13:   Ribištvo

                  —

                  Okrepiti upravne in zlasti inšpekcijske strukture za ribiško politiko ter izboljšati zbiranje podatkov o ulovu in iztovoru.

                  —

                  Dokončati vzpostavitev računalniško vodene evidence ribiških plovil in satelitskega sistema za spremljanje plovil.

            Poglavje 14:   Prometna politika

                  —

                  Dokončati približevanje pravnemu redu EU in okrepiti upravno zmogljivost na področju cestnega (vključno z uvedbo digitalnega tahografa), zračnega in pomorskega prometa ter na področju prometa po celinskih plovnih poteh, zlasti glede varnosti plovbe in rečnih informacijskih storitev.

                  —

                  Sprejeti in izvajati zakonodajo o železniškem prevozu, zlasti določbe o interoperabilnosti in neodvisnem dodeljevanju zmogljivosti. Objaviti dokončen program omrežja.

                  —

                  Izvajati prvo prehodno fazo Sporazuma o skupnem evropskem zračnem prostoru in ta sporazum ratificirati.

            Poglavje 15:   Energetika

                  —

                  Izpolniti obveznosti, ki izhajajo iz Pogodbe o Energetski skupnosti.

                  —

                  Okrepiti upravno zmogljivost in dokončati približevanje pravnemu redu EU na področju varnosti oskrbe, energetske učinkovitosti in uporabe obnovljivih energetskih virov, notranjega energetskega trga (električna energija in plin) ter jedrske energije in zagotoviti visoko raven jedrske varnosti in varstva pred sevanjem.

            Poglavje 16:   Obdavčenje

                  —

                  Pospešiti prilagajanje davčne zakonodaje pravnemu redu Skupnosti s posebnim poudarkom na vključevanju prostih con v teritorialno uporabo režima DDV, odpravi obstoječih ničelnih stopenj DDV, odpravi diskriminacijske obdavčitve cigaret in nadaljnjem usklajevanju sistema trošarin.

                  —

                  Bistveno okrepiti zmogljivost za izvrševanje carinske in davčne uprave, zlasti glede zbiranja in nadzora ter razvoja potrebnih sistemov IT; nadaljevati prizadevanja za vzpostavitev delovanja trošarinske službe z ustreznim osebjem; poenostaviti postopke in okrepiti kontrole za učinkovit kazenski pregon davčnih utaj.

                  —

                  Izpolniti načela kodeksa ravnanja za obdavčitev podjetij in zagotoviti, da so novi davčni ukrepi v skladu s temi načeli.

            Poglavje 17:   Gospodarska in monetarna unija

                  —

                  Prilagoditi zakonodajni okvir, da se zagotovi popolna neodvisnost centralne banke in prilagoditev v zvezi s prepovedjo privilegiranega dostopa javnega sektorja do finančnih institucij ter omogoči popolna vključitev centralne banke v Evropski sistem centralnih bank.

            Poglavje 18:   Statistika

                  —

                  Okrepiti upravno zmogljivost urada za statistiko, reformirati njegove regionalne urade in izboljšati usklajevanje z drugimi institucijami, ki pripravljajo uradno statistiko.

                  —

                  Še naprej razvijati kmetijsko, makroekonomsko in poslovno statistiko.

            Poglavje 19:   Socialna politika in zaposlovanje

                  —

                  Nadalje prilagajati s tem povezane upravne in izvršne strukture, vključno z inšpektorati za delo, pravnemu redu Skupnosti, in sicer v povezavi s socialnimi partnerji.

                  —

                  Učinkovito izvajati Skupni memorandum o socialnem vključevanju in skupni dokument o oceni prednostnih nalog politike zaposlovanja, ko bo ta sprejet.

            Poglavje 20:   Podjetniška in industrijska politika

                  —

                  Izvajati celovito strategijo industrijske politike s posebnim poudarkom na prestrukturiranju ključnih nerentabilnih sektorjev in posameznih podjetij, vključno z jeklarskim in ladjedelniškim sektorjem.

            Poglavje 21:   Vseevropska omrežja

                  —

                  Povečati plinske in elektroenergetske povezave s sosednjimi državami.

            Poglavje 22:   Regionalna politika in usklajevanje strukturnih instrumentov

                  —

                  Sprejeti in začeti izvajati akcijski načrt z določitvijo jasnih ciljev in s tem povezanim časovnim razporedom, da se izpolnijo ureditvene in operativne zahteve, ki izhajajo iz kohezijske politike Skupnosti, vključno s krepitvijo zmogljivosti na državni, regionalni in lokalni ravni.

                  —

                  Zagotoviti jasno razdelitev pristojnosti ter okrepiti zmogljivost imenovanih izvedbenih organov/struktur, vključno z lokalnimi organi, in usklajevanje med njimi.

                  —

                  Sprejeti zakon o regionalnem razvoju.

                  —

                  Okrepiti zmogljivost za načrtovanje, pripravo projektov, spremljanje, ocenjevanje ter finančno upravljanje in nadzor, zlasti resornih ministrstev, da se izvajajo predpristopni programi EU kot priprava na kohezijsko politiko Skupnosti.

            Poglavje 23:   Pravosodje in temeljne pravice

                  —

                  Še naprej izvajati nacionalni zakon o varstvu osebnih podatkov v skladu s pravnim redom Skupnosti ter zagotoviti učinkovito spremljanje in izvrševanje.

                  —

                  Za druge prednostne naloge glej oddelek o političnih merilih.

            Poglavje 24:   Pravica, svoboda in varnost

                  —

                  Dokončati revizijo ključne zakonodaje za prilagoditev schengenskemu pravnemu redu ter razširiti naložbe na lokalni ravni v smislu opreme IT in nadaljnjega usposabljanja policije.

                  —

                  Nadaljevati priprave na izvajanje schengenskega pravnega reda s povečanjem ravni zaposlenih in usposabljanja mejne straže, nadaljnjimi naložbami v opremo, vključno z razširitvijo nacionalnega informacijskega sistema za upravljanje meja in zagotavljanjem njegove skladnosti z drugo generacijo schengenskega informacijskega sistema (SIS II); izboljšati upravno zmogljivost in zmogljivost za izvrševanje mejne policije s krepitvijo sodelovanja med agencijami.

                  —

                  Nadaljevati približevanje vizumski politiki EU, vključno z uvedbo biometričnih identifikatorjev v potnih listinah in pripravami na vizumski informacijski sistem.

                  —

                  Uvesti sekundarno zakonodajo za izvajanje zakona o azilu in zakona o tujcih.

                  —

                  Zagotoviti skladnost zakonodaje s pravnim redom Skupnosti o pravosodnem sodelovanju v civilnih in kazenskih zadevah ter okrepiti zmogljivost pravosodja za izvajanje pravnega reda Skupnosti.

            Poglavje 25:   Znanost in raziskave

                  —

                  Zagotoviti ustrezno zmogljivost za izvajanje raziskovalnih projektov, ki jih financira EU.

                  —

                  Nadaljevati sprejemanje in izvajanje ukrepov za olajševanje vključevanja v evropski raziskovalni prostor.

            Poglavje 26:   Izobraževanje in kultura

                  —

                  Zagotoviti ustrezno zmogljivost za upravljanje programa Vseživljenjsko učenje in Mladi v akciji.

                  —

                  Prilagoditi zakonodajo pravnemu redu Skupnosti o nediskriminaciji med državljani EU in hrvaškimi državljani v zvezi z dostopom do izobrazbe in direktivi o izobraževanju otrok delavcev migrantov.

            Poglavje 27:   Okolje

                  —

                  Nadaljevati prenos in izvajanje pravnega reda EU s posebnim poudarkom na ravnanju z odpadki, kakovosti vode, kakovosti zraka, varstvu narave in celovitem preprečevanju in nadzorovanju onesnaževanja okolja.

                  —

                  Sprejeti in usklajeno izvajati celovit načrt za zagotovitev nujne upravne zmogljivosti in potrebnih finančnih sredstev, da se bo izvajal okoljski pravni red Skupnosti.

                  —

                  Povečati naložbe v okoljsko infrastrukturo s posebnim poudarkom na zbiranju in obdelavi odpadnih voda, oskrbi s pitno vodo in ravnanju z odpadki.

                  —

                  Začeti z izvajanjem Kjotskega protokola.

                  —

                  Zagotoviti vključevanje zahtev varstva okolja v opredelitev in izvajanje drugih sektorskih politik ter spodbujati trajnostni razvoj.

            Poglavje 28:   Varstvo potrošnikov in zdravja

                  —

                  Nadalje približati zakonodajo v zvezi z varstvom potrošnikov in zdravjem, vključno s področjem tkiv in celic ter tobaka, pravnemu redu Skupnosti ter zagotoviti ustrezne upravne strukture in zmogljivost za izvrševanje.

                  —

                  Na področju duševnega zdravja razviti storitve, ki temeljijo na skupnosti, kot alternativo institucionalizaciji ter zagotoviti dodelitev zadostnih finančnih sredstev za varstvo duševnega zdravja.

            Poglavje 29:   Carinska unija

                  —

                  Še naprej sprejemati zakonodajo na tistih nekaj področjih, ki so še ostala in na katerih je potrebno nadaljnje približevanje, zlasti zakonodajo o nepreferencialnih pravilih o poreklu in uporabi pristojbin.

                  —

                  Dosledno in enotno in uporabljati carinska pravila v vseh carinskih uradih, zlasti na področju obdelave deklaracij, porekla, poenostavljenih postopkov, ponarejanja, selektivnosti kontrol; zagotoviti uporabo sodobnih in doslednih postopkov za analizo tveganja v vseh uradih.

                  —

                  Na podlagi celovite in skladne strategije doseči zadosten napredek pri razvoju vseh sistemov za medsebojno povezanost informacijske tehnologije.

            Poglavje 30:   Zunanji odnosi

                  —

                  Pripraviti se na prilagoditev vseh zadevnih mednarodnih sporazumov s tretjimi državami in okrepiti upravne in nadzorne zmogljivosti za skupno trgovinsko politiko.

            Poglavje 31:   Zunanja, varnostna in obrambna politika

                  —

                  Okrepiti izvajanje in izvrševanje nadzora orožja ter nadalje izboljšati zmogljivost za polno izvajanje skupne zunanje in varnostne politike ter evropske varnostne in obrambne politike.

            Poglavje 32:   Finančni nadzor

                  —

                  Sprejeti in izvajati zakonodajo o notranjem finančnem nadzoru in s tem povezane politike, ki slonijo na ustrezni izvedbeni zmogljivosti.

                  —

                  Ščititi funkcionalno in finančno neodvisnost državnega revizijskega organa s spremenjenimi ustavnimi določbami ali nacionalno zakonodajo, ki ima enak učinek, ter sprejetjem in izvajanjem potrebne spremne zakonodaje.

                  —

                  Prilagoditi kazenski zakonik pravnemu redu Skupnosti o zaščiti finančnih interesov EU ter konvenciji o zaščiti finančnih interesov in njenim protokolom.

                  —

                  Ustanoviti učinkovito in uspešno usklajevalno službo za zagotavljanje izpolnjevanja obveznosti iz člena 280(3) Pogodbe ES in uporabe pravnega reda Skupnosti v zvezi s pregledi in inšpekcijami na kraju samem, ki jih izvaja Komisija, zlasti obveznost pomoči inšpektorjem Komisije.

                  —

                  Sprejeti zakonodajne in upravne ukrepe za skladnost s pravnim redom Skupnosti na področju zaščite eura pred ponarejanjem.

            Poglavje 33:   Finančne in proračunske določbe

                  —

                  Povečati upravno zmogljivost in pripraviti proceduralna pravila za zagotovitev pravilnega izračunavanja, napovedovanja, zbiranja, plačevanja in nadzora lastnih sredstev ter poročanja EU o njih po pristopu.

            4.   NAČRTOVANJE PROGRAMOV
      Pomoč Skupnosti bo zagotovljena v okviru instrumenta za predpristopno pomoč (IPA) in za programe, sprejete pred letom 2007, v okviru Uredbe Sveta (ES) št. 2666/2000 z dne 5. decembra 2000 o pomoči Albaniji, Bosni in Hercegovini, Hrvaški, Zvezni republiki Jugoslaviji in Nekdanji jugoslovanski republiki Makedoniji (2) (Uredba CARDS). Zato ta sklep ne bo imel finančnih posledic. Sporazumi o financiranju so pravna podlaga za izvajanje dejanskih programov.
      Hrvaška ima lahko dostop do sredstev iz večdržavnih ter horizontalnih programov.
      5.   POGOJI
      Pogoj za pomoč državam Zahodnega Balkana je nadaljnji napredek pri izpolnjevanju kopenhagenskih meril ter izpolnjevanju zahtev Stabilizacijsko-pridružitvenega sporazuma in posebnih prednostnih nalog tega partnerstva za pristop. Nespoštovanje navedenih pogojev bi lahko privedlo do odločitve Sveta, da sprejme ustrezne ukrepe na podlagi člena 21 Uredbe Sveta (ES) št. 1085/2006 ali v primeru programov pred letom 2007 na podlagi člena 5 Uredbe (ES) št. 2666/2000. Pogoj za pomoč je tudi izpolnjevanje zahtev, ki jih je opredelil Svet v svojih sklepih z dne 29. aprila 1997, zlasti v zvezi z zavezo prejemnikov, da bodo izvajali demokratične, gospodarske in institucionalne reforme. V posamezne letne programe so vključeni tudi posebni pogoji. Po odločitvah o financiranju bo s Hrvaško podpisan sporazum o financiranju.
      6.   SPREMLJANJE
      Izvajanje Partnerstva za pristop se prouči v okviru stabilizacijsko-pridružitvenega procesa, vključno z letnimi poročili, ki jih predloži Komisija, v okviru političnih in gospodarskih dialogov, pa tudi na podlagi informacij, predloženih za pristopno konferenco.

         (1)  Nekatere države članice so v zvezi s tem poudarile pomen pospešitve obravnave zahtevkov za vračilo lastnine, v skladu z ustreznimi odločbami hrvaškega ustavnega sodišča.

         (2)  UL L 306, 7.12.2000, str. 1. Uredba, kakor je bila nazadnje spremenjena z Uredbo (ES) št. 2112/2005 (UL L 344, 27.12.2005, str. 23).


title: 2007/324/ES: Sklep Sveta z dne 7. maja 2007 o praktičnih in postopkovnih ureditvah za namen imenovanja dveh članov Izbirnega sveta in Nadzornega in svetovalnega odbora v okviru aktivnosti Skupnosti Evropska prestolnica kulture s strani Sveta

text:
               11.5.2007

               SL

               Uradni list Evropske unije

               L 122/39

      SKLEP SVETA

   z dne 7. maja 2007
   o praktičnih in postopkovnih ureditvah za namen imenovanja dveh članov Izbirnega sveta in Nadzornega in svetovalnega odbora v okviru aktivnosti Skupnosti „Evropska prestolnica kulture“ s strani Sveta
   (2007/324/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1) in zlasti členov 6 in 10 Sklepa,
   ob upoštevanju naslednjega:

               (1)

               Člena 6 in 10 Sklepa št. 1622/2006/ES določata, da se ustanovita Izbirni svet ter Nadzorni in svetovalni odbor ter da bi morala imeti sedem članov, ki jih imenujejo evropske institucije, od tega dva Svet.

               (2)

               Primerno je, da Svet določi praktične in postopkovne ureditve v zvezi z imenovanjem dveh članov s strani Sveta v navedena odbor in svet.

               (3)

               Te ureditve bi morale biti poštene, nediskriminacijske in pregledne –

         SKLENIL:
   Člen 1
   Svet odloči o imenovanju dveh članov v Izbirni svet in Nadzorni in svetovalni odbor v skladu s praktičnimi in postopkovnimi ureditvami iz člena 2.
   Člen 2
   1.   Med državami članicami se organizira žrebanje. Države članice pri žrebanju sodelujejo prostovoljno. Vendar pa se zaradi zmanjšanja nevarnosti navzkrižja interesov v času mandata članov sveta in odbora iz žrebanja izločijo države članice, ki so gostiteljice Evropske prestolnice kulture, ki so lahko izbrane ali se jih bo nadziralo. V Prilogi k temu sklepu je seznam zadevnih držav članic, ki temelji na vrstnem redu kroga upravičencev pri nominiranju za Evropsko prestolnico kulture, v skladu s Prilogo k Sklepu št. 1622/2006/ES. Poleg tega se iz žrebanja izločijo tudi države članice, ki so predlagale strokovnjake za prejšnje obdobje, da se tako zagotovi najširša možna geografska porazdelitev držav članic, ki predlagajo strokovnjake.
   2.   Izbere se prvi dve izžrebani državi članici. Obe državi članici, vsaka posebej, priporočita imenovanje enega neodvisnega strokovnjaka z veliko izkušnjami in strokovnim poznavanjem kulture, kulturnega razvoja mest ali organizacije Evropske prestolnice kulture.
   3.   Svet na podlagi priporočil teh dveh izbranih držav članic in po ustrezni obravnavi priporočenih kandidatov imenuje dva strokovnjaka, ki bosta del Izbirnega sveta in Nadzornega in svetovalnega odbora za obdobje treh let.
   4.   V primeru smrti ali odstopa strokovnjaka iz Izbirnega sveta ali Nadzornega in svetovalnega odbora država članica, ki ga je priporočila, predlaga imenovanje zamenjave za preostanek mandata. Uporabi se postopek iz odstavka 3.
   Člen 3
   Ta sklep začne učinkovati na dan objave v Uradnem listu Evropske unije.

      V Bruslju, 7. maja 2007

            Za Svet

            Predsednik

         H. SEEHOFER

      (1)  UL L 304, 3.11.2006, str. 1.

      PRILOGA
      Predvidena srečanja Izbirnega sveta ter Nadzornega in svetovalnega odbora

                  Sestanki Izbirnega sveta (1)

                  Sestanki Nadzornega in svetovalnega odbora (2)

                  SVET/ODBOR 2007–2009

                  [Finska (2011)
                  Estonija (2011)] (3)

                  Francija (2013)
                  Slovaška (2013)
                  Portugalska (2012)
                  Slovenija (2012)
                  Švedska (2014)
                  Latvija (2014)
                  Belgija (2015)
                  Češka (2015)

                  Nemčija (2010)
                  Madžarska (2010)
                  Finska (2011)
                  Estonija (2011)
                  Portugalska (2012)
                  Slovenija (2012)

                  SVET/ODBOR 2010–2012

                  Belgija (2015)
                  Češka (2015)
                  Španija (2016)
                  Poljska (2016)
                  Danska (2017)
                  Ciper (2017)
                  Nizozemska (2018)
                  Malta (2018)

                  Finska (2011)
                  Estonija (2011)
                  Portugalska (2012)
                  Slovenija (2012)
                  Francija (2013)
                  Slovaška (2013)
                  Švedska (2014)
                  Latvija (2014)
                  Belgija (2015)
                  Češka (2015)

                  SVET/ODBOR 2013–2015

                  Italija (2019)
                  Bolgarija (2019) (4)

                  Švedska (2014)
                  Latvija (2014)
                  Belgija (2015)
                  Češka (2015)
                  Španija (2016)
                  Poljska (2016)
                  Danska (2017)
                  Ciper (2017)
                  Nizozemska (2018)
                  Malta (2018)

         (1)  Dva sestanka za izbor na državo: predizbor najkasneje 5 let pred dogodkom, končni izbor pa 9 mesecev kasneje.

         (2)  Dva sestanka za nadzor na državo: najkasneje 2 leti pred dogodkom, najkasneje 8 mesecev pred dogodkom.

         (3)  Strokovnjake Sveta za izbor evropskih prestolnic kulture do leta 2011 je Svet imenoval 13. novembra 2006 v skladu s Sklepom št. 1419/1999/ES.

         (4)  Vrstni red po letu 2019 še ni znan.


title: Sklep Sveta (SZVP) 2016/602 z dne 23. marca 2016 o podpisu in sklenitvi Sporazuma o sodelovanju med Evropsko unijo in Švicarsko konfederacijo o sodelovanju Švicarske konfederacije v svetovalni misiji Evropske unije za reformo sektorja civilne varnosti v Ukrajini (EUAM Ukraine)

text:
               20.4.2016

               SL

               Uradni list Evropske unije

               L 104/1

         SKLEP SVETA (SZVP) 2016/602
   z dne 23. marca 2016
   o podpisu in sklenitvi Sporazuma o sodelovanju med Evropsko unijo in Švicarsko konfederacijo o sodelovanju Švicarske konfederacije v svetovalni misiji Evropske unije za reformo sektorja civilne varnosti v Ukrajini (EUAM Ukraine)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               V členu 10(4) Sklepa Sveta 2014/486/SZVP (1) je določeno, da se podrobnejša pravila glede sodelovanja tretjih držav določijo v sporazumih, sklenjenih v skladu s členom 37 Pogodbe o Evropski uniji.

               (2)

               Svet je 7. decembra 2015 sprejel sklep o odobritvi začetka pogajanj o Sporazumu med Evropsko unijo in Švicarsko konfederacijo o sodelovanju Švicarske konfederacije v svetovalni misiji Evropske unije za reformo sektorja civilne varnosti v Ukrajini (EUAM Ukraine) (v nadaljnjem besedilu: Sporazum).

               (3)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum o sodelovanju med Evropsko unijo in Švicarsko konfederacijo o sodelovanju Švicarske konfederacije v svetovalni misiji Evropske unije za reformo sektorja civilne varnosti v Ukrajini (EUAM Ukraine) se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Predsednik Sveta v imenu Unije pošlje uradno obvestilo iz člena 9(1) Sporazuma.
   Člen 4
   Ta sklep začne veljati na dan sprejetja.

      V Bruslju, 23. marca 2016

            Za Svet

            Predsednik

         A.G. KOENDERS

      (1)  Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 217, 23.7.2014, str. 42).